Diari Oficial de la Generalitat Valenciana


Sumari del DOGV 4077, del 03-09-2001 (2001/8348)

Informació pública de l'alternativa tècnica del programa d'actuació integrada de la unitat d'execució Fredes.
-------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8348


Organisme emissor
:   Ajuntament de Benicàssim

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Fredes. [2001/F8348]
  
En data 20 de juliol de 2001, la Comissió de Govern de l'Ajuntament de Benicàssim ha acordat exposar al públic l'alternativa tècnica del programa d'actuació integrada de la unitat d'execució Fredes, així com avantprojecte d'urbanització, modificació del pla general i projecte de reparcel·lació i també ordenança sobre obres d'urbanització a l'esmentada unitat, mitjançant la seua publicació en el Diari Oficial de la Generalitat Valenciana i en el Butlletí Oficial de la Província de Castelló, per a formulació d'al·legacions o presentació d'alternatives tècniques al programa, en el termini de 20 dies des de la publicació en el Diari Oficial de la Generalitat Valenciana per al programa, l'avantprojecte d'urbanització i el projecte de reparcel·lació, i un mes per a la modificació del pla general, i així mateix mitjançant avís formal als interessats pel programa.
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra, núm. 4), i durant l'esmentat termini s'hi podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques totes les actuacions de l'expedient podran ser objecte de consulta i al·legacions.
  
Així mateix, es publica el present edicte per als interessats que siguen desconeguts, s'ignore el lloc de notificació o, intentada aquesta, no s'haguera pogut practicar, de conformitat amb el que s'estableix en els articles 59.4 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, cosa que se'ls notifica, amb l'advertiment que durant el mateix termini i condicions recollits en el paràgraf anterior del present edicte poden presentar les al·legacions o alternatives al programa.
  
Cosa que es fa pública per a coneixement general, de conformitat amb el que s'estableix en l'article 46 de la Llei Reguladora de l'Activitat Urbanística.